text: 1864 giver boom for turismen i Sønderjylland
  12 oktober 2014 kl. 10.21
  De jubler i Sønderborg. Antallet af gæster på Historiecenter Dybbøl Banke er steget voldsomt.
  I år er det 150 år siden, at slaget ved Dybbøl fandt sted og forandrede Danmark for altid.
  Resultatet af krigen i 1864 blev, at den multinationale danske helstat forsvandt. Danmark blev en lilleput. Preussen blev til det ekspanderende tyske kejserrige, som siden gik under og blev til forbundsstaten Tyskland.
  Interessen for jubilæet har været meget stor.
  Historiecenter Dybbøl Banke har således på nuværende tidspunkt haft 70 procent flere besøgende end hele forrige år.
  I aften begynder DRs store historiske serie "1864", der handler om slaget ved Dybbøl.
  Og Bjørn Østergaard, der er leder af Historiecenter Dybbøl Banke, forventer, at det betyder endnu flere besøgende.
  